త్వరలో ఎనిమిది శాతం వృద్ధిరేటు!
- నిటి అయోగ్‌ వైస్‌ చైర్మన్‌ అరవింద్‌ పనగారియా..
న్యూఢిల్లీ : దేశంలో విస్తారంగా కురుస్తున్నా వర్షాలు, సంస్కరణలు, దీనికి తొడు సరైన సమయంలో ప్రభుత్వం తీసుకునే నిర్ణయాలు వచ్చే త్రైమాసికాల్లో జీడీపీ వృద్ధిరేటుని 8శాతానికి తీసుకెళ్లవచ్చునని నిటి అయోగ్‌ వైస్‌-చైర్మన్‌ అరవింద్‌ పనగారియా తెలిపారు. ఈ ఆర్థిక సంవత్సరంలో ఎనిమిది శాతం జీడీపీ వృద్ధిరేటు విషయంలో తాను పూర్తి విశ్వాసంతో ఉన్నానని వెల్లడించారు. అయితే ఇప్పటి వరకు సంస్కరణల ఫలాలు పూర్తిగా చేతికి అందలేదని...దీనికి తోడు మంచి వర్షాలు ఉన్నాయని ఆయన వివరించారు. పాలనాపరమైన సమస్యల కారణంగా మొదట్లో ప్రభుత్వం వేగవంతమైన నిర్ణయాలు తీసుకోకపోవడంతో ప్రాజెక్టులు మధ్యలో నిలిచి పోయాని తెలిపారు. ఏప్రిల్‌-జూన్‌ త్రైమాసికంలో వృద్ధి రేటు ఆరు మాసాల దిగువకు చేరి 7.1శాతం నమోదు అయ్యింది. ముఖ్యంగా మైనింగ్‌, నిర్మాణ రంగం, వ్యవసాయరంగం పేల వంగా కొనసా గడమే ఈ వృద్ధిరేటు నమోదుకు కారణ మని వివరి ంచారు. ఇకపోతే జన వరి-మార్చి నాటికి 7.9శాతం వుం డగా..గతేడాది భారత ఆర్థిక వ్యవస్థ ఏప్రిల్‌-జూన్‌ త్రైమాసికాల్లో 7.5శాతానికి విస్తరించింది. మొదటి త్రైమాసికంలో 7.1శాతం వృద్ధిరేటు అంచనాల కంటే ఇది కొంచెం తక్కువేనని...అయితే తొలి త్రైమాసికం వృద్ధిరేటులో రుతుపవనాల ప్రభావం కనిపించలేదని ఆయన తెలిపారు.
మీ స్నేహితులకు రికమెండ్ చెయ్యండి